
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ 
ՀՈԿՏԵՄԲԵՐԻ 30-Ի N 1505-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ»
ՀՀ կառավարության որոշման նախագծի 
1. Ընթացիկ իրավիճակը և իրավական ակտի ընդունման անհրաժեշտությունը. 
ՀՀ կառավարության 2025 թվականի հոկտեմբերի 30-ի թիվ 1505-Ա որոշման (այսուհետ՝ Որոշում) համաձայն Հայաստանի Հանրապետության Լոռու մարզ, համայնք Վանաձոր, Վանաձոր ք., Թատերական փողոց, 1/1 սպայի տուն հասցեում գտնվող 2214․05 քառ. մետր ընդհանուր մակերեսով շենք-շինությունները, ինչպես նաև դրանց զբաղեցրած օգտագործման ու սպասարկման համար հատկացված 0.229349 հեկտար մակերեսով հողամասը (այսուհետ՝ Գույք) նվիրաբերվել են «Սիմոնյան կրթական հիմնադրամ»-ին (այսուհետ՝ Հիմնադրամ)՝ Գույքը վերակառուցելու և «Թումո ստեղծարար տեխնոլոգիական կենտրոն» հիմնելու նպատակով։
Գույքը Հիմնադրամին նվիրաբերելու նպատակով առաջարկված գործարար (ներդրումային) ծրագրի իրականացման նպատակով Հիմնադրամը պարտավորվել է 3 տարիների ընթացքում իրականացնել 1 800 000 000 ՀՀ դրամի ներդրում, որից՝ 1-ին տարվա համար նախատեսված ներդրումային ծախսերը կազմում են 385 մլն դրամ, 2-րդ տարվա համար նախատեսված ներդրումային ծախսերը՝ 650 մլն դրամ, 3-րդ տարվա համար նախատեսված ներդրումային ծախսերը՝ 765 մլն դրամ։
[bookmark: _GoBack]2025 թվականի նոյեմբերի 14-ին կնքվել է Գույքի նվիրաբերության N ՆԲ-44/025 պայմանագիրը և Որոշման 3-րդ կետի հիմքով Գույքը 2026 թվականի հունվարի 12-ի հանձնման-ընունման ակտով հանձնվել Հիմնադրամին (պայմանագիրը և հանձնման-ընունման ակտը կցվում են)։
Հետագայում Հիմնադրամի գլխավոր տնօրենը համապատասխան գրությամբ դիմել է ՀՀ ՏԿԵՆ պետական գույքի կառավարման կոմիտեին՝ հայտնելով, որ Գույքի վերակառուցման նախագծային աշխատանքների իրականացման փուլում որոշում է կայացվել պահպանել շինության նախասկզբնական ճարտարապետական տեսքը և ոգին, ինչը առավել ժամանակատար գործընթաց է, որով պայմանավորված, Հիմնադրամի կողմից առաջարկվել է փոփոխել ներդրումային պարտավորության կատարման ժամկետները։
Նշված նպատակով Հիմնադրամի կողմից արվել է անհրաժեշտ աշխատանքների իրականացման ժամկետների վերջնահաշվարկ, կազմվել ներդրումային ծրագրի փոփոխված տարբերակ (կցվում է)։
Մասնավորապես, նոր կազմված ներդրումային ծրագրով առաջարկվում է սահմանել 1,800,000,00 ՀՀ դրամի չափով ներդրումային ծրագրի իրականացման 5 տարվա ժամանակացույց՝ ներդրումների ստորև ներկայացված ժամանակացույցով․
1-ին տարում՝ 29 000 000 դրամ, 
2-րդ տարում՝ 75 000 000 դրամ, 
3-րդ տարում՝ 207 000 000 դրամ, 
4-րդ տարում՝ 457 000 000 դրամ, 
5-րդ տարում՝ 1 032 000 000 դրամ։

 2․ Ակնկալվող արդյունքը․
Նախագծի ընդունմամբ նախատեսվում է Գույքի վերակառուցման, բարեկարգման և վերազինման աշխատանքների համար սահմանել հնգամյա ժամկետ, ինչը պայմանավորված է նախատեսված ներդրումային ծրագրի ծավալով և դրա փուլային իրականացման անհրաժեշտությամբ։ Սահմանվող ժամկետը հնարավորություն կընձեռի ապահովել ներդրումային ծրագրի իրականացումը հաստատված ժամանակացույցին համապատասխան, ինչպես նաև ներդրումային պարտավորությունների պատշաճ, արդյունավետ և ամբողջական կատարումը։

3․ Իրավական ակտի նախագիծը մշակող պատասխանատու մարմինը.
Նախագիծը մշակվել է Հայաստանի Հանրապետության տարածքային կառավարման և ենթակառուցվացքների նախարարության պետական գույքի կառավարման կոմիտեի կողմից։

4․Կապը ռազմավարական փաստաթղթերի հետ.
ՀՀ կառավարության 18.08.2021թ. թիվ 1363-Ա որոշմամբ սահմանվել է ՀՀ կառավարության 2021-2026թթ. ծրագիրը, որի 6.7 կետով հաստատվել է «Պետական գույքի արդյունավետ կառավարում» բաժինը։ Ծրագրի համաձայն՝ սահմանվել է գույքի արդյունավետ կառավարման, արդյունավետության և գրավչության բարձրացմանը, հաշվառմանը, միասնական բազայի հիմնմանը, բնակչության սոցիալ-տնտեսական խնդիրների լուծմանն ուղղված՝ կատարման ենթակա մի շարք միջոցառումներ։ Սույն նախագիծը բխում է ՀՀ կառավարության 2021-2026թթ. ծրագրի պահանջներից։

             5. ՀՀ կառավարության որոշման նախագծի ընդունման կապակցությամբ այլ իրավական ակտերում փոփոխություններ և լրացումներ կատարելու վերաբերյալ.
Նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։
                          6. Պետական բյուջեի եկամուտներում և ծախսերում սպասվելիք փոփոխությունների մասին. 
«Հայաստանի Հանրապետության կառավարության 2025 թվականի հոկտեմբերի 30-ի N 1505-Ա որոշման մեջ փոփոխություն կատարելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեում ծախսերի և եկամուտների ավելացում կամ նվազեցում չի առաջացնի:


